ועדת הכלכלה, כנסת 25, פרוטוקול מספר 264, 2024-01-15 00:00

דוד ביטן: בוקר טוב, אני מתכבד לפתוח את ישיבת ועדת הכספים

דוד ביטן:  על סדר-היום: הצעת חוק לתיקון פקודת התעבורה (הוראת שעה – חרבות ברזל), התשפ"ד-2024

דוד ביטן:  מי מסביר?     

דוד מור: בוקר טוב, אדוני היושב-ראש

דוד מור:  אני סגן ליועצת המשפטית במשרד התחבורה

דוד מור:  יחד איתי עו"ד שירן יעקב ורפי אלישע ממשרד התחבורה

דוד מור:  אני רוצה לפתוח את הדברים בתפילה לשובם של החטופים

דוד מור:  היה לי חשוב לומר את זה

דוד מור:       אני רוצה להציג את הצעת החוק שלנו, את מקור הצורך שנוצר לתקן את פקודת התעבורה

דוד מור:  פקודת התעבורה מסמיכה את שרת התחבורה להאריך תוקף של רשיונות רכב עד 90 יום, סעיף 3א1 מאפשר הארכת רשיונות רכב 90 יום משיקולים שונים

דוד מור:  במלחמה הזו שרת התחבורה מיצתה את סמכותה מכוח סעיף 3א1, האריכה תוקף של רשיונות רכב ב-90 יום לרשימת זכאים שנקבעו בחוק דחיית מועדים

שלום דנינו: מי הזכאים?     

דוד מור: אפרט את רשימת הזכאים

דוד מור:  אתייחס לרשימת הזכאים בהתאם לתיקון שאנו מציעים עכשיו כי הדברים השתנו לאורך הדרך

דוד מור:  הזכאים זה - אני אומר בתמצית – מפנה להגדרה שקבועה בסעיף 1(2) לחוק דחיית מועדים, הוראת שעה חרבות ברזל, חוזה פסק דין או תשלום לרשות

דוד ביטן: אז כמה אתה נותן להם ארכה עכשיו? עד 180 מהרגע הראשון?     

דוד מור: אני עדיין לא נותן ארכה

דוד מור:  בשלב הזה אני רק מסמיך את השרה מעבר ל-90 יום שנתנה כבר ארכות, לתת 90 יום נוספים

דוד ביטן: הבנתי

דוד ביטן:  זה בגלל המלחמה

דוד מור: כמובן, אבל הצורך הקונקרטי נוצר בעקבות זה שבתיקון לחוק דחיית מועדים שאושר ופורסם ב-31

דוד מור: 12 נקבעה התקופה הקובעת השנייה, שמתייחסת ל-1

דוד מור: 1 עד 29

דוד מור: 2, וחוק דחיית מועדים קבע שמי שחייב תשלום לרשות בתקופה שמ-1

דוד מור: 1 עד 29

דוד מור: 2 דוחים לו את מועד התשלום לרשות ב-31 יום

דוד מור:  ואז נוצר מצב, שמי ששרת התחבורה האריכה לו את תוקף רשיון הרכב ב-90 יום, ובזה מיצתה סמכותה מכוח פקודת התעבורה, נגיד מי שתוקף הרשיון שלו פקע ב-10

דוד מור: 10, הארכנו לו ב-90 יום, הגענו ל-10

דוד מור: 1, ואז ב-10

דוד מור: 1 קיבל עוד 31 ימים דחייה רק של תשלום האגרה, ואז נוצר מצב, שבו תשלום האגרה נדחה, אבל עדיין היה חייב לעשות טסט כדי לחדש את תוקף הרשיון

דוד ביטן: אז לא חשבתם על זה כשעשיתם את החוק ההוא?     

דוד מור: הלוואי שהיו מתייעצים אתנו בחוק דחיית מועדים

דוד מור:  החוק נעשה בצורה מאוד מהירה כדי להספיק- -      

דוד ביטן: תתחילו לקרוא

דוד מור: רציתם שאעבור על רשימת הזכאים – אני חושב שזה חשוב גם לפרוטוקול

דוד מור:  אומר בתמצית, זה בהתאם לפסקה (2) להגדרה בחוק דחיית מועדים – מי ששירת כחייל, מי שירת כשוטר, סוהרים שמתקיימות לגביהם ההגדרות שקבועות בחוק

דוד מור:  מי ששירת ככבאי, מי שהיה נעדר, חטוף או שבוי בתקופה הקובעת הראשונה והשנייה, מי שהתגורר ערב תחילת התקופה בישוב שהתפנה, מי שאושפז בבית חולים לתקופה של שבעה ימים, עובד או מתנדב בגוף הצלה, בן זוג של כל אחד מהמנויים בפסקאות (1) עד (8), האחראי לחיוב יחד עמו, עיזבון של אדם שנפטר המנוי בפסקאות (1) עד (5), (7) או (8) וחברה שיש לה חמישה בעלי מניות לכל היותר אם בעל המניות שבה הוא אדם שמנוי בפסקאות שציינתי קודם

דוד מור:  אלו רשימת הזכאים

דוד ביטן: מי ששירת כחייל זה כולל חייל מילואים?     

דוד מור: כן, זה כולל חיילים לפי חוק שיפוט צבאי

שלום דנינו: מה עם רכבים מגויסים?     

דוד מור: לא רלוונטי

דוד מור:  אנו מתייחסים לבעל הרכב- -      

שלום דנינו: בעל רכב של רכב מגויס?     

דוד מור: מבחינתנו רשימת הזכאים היא בהתאם לחוק

דוד מור:  לא התייחסנו למקרים מסוג זה

דוד מור:  גם רכב מגויס- -      

דוד ביטן: אז אפשר לתקן את זה בחוק הזה

דוד מור: זה רכב שיכול לבצע טסט

דוד ביטן: איך? אם הוא נמצא בעזה?     

שלום דנינו: לקחו לו את הטרקטור, לקחו לו משאית הקירור

שלום דנינו:  אתם צריכים לתת דעתכם על זה

דוד ביטן: נכון

דוד מור: נקודת המוצא שלנו הייתה שרכב שלא שייך לחלק מאוכלוסיית הזכאים למעשה יש לו האפשרות לבצע מבחן הכשירות ולכן אנו לא נוגעים בו

שלום דנינו: זו שגגה

דוד ביטן: אם הרכב במילואים, איך אתה רוצה שיעשה את זה? לא הבנתי

דוד ביטן:  נכניס את זה

דוד ביטן:  נקרא, בבקשה

דוד מור: חוק לתיקון פקודת התעבורה (הוראת שעה – חרבות ברזל), התשפ"ד–2024

דוד מור:  פקודת התעבורה – הוראת שעה – חרבות ברזל

דוד מור:  1

דוד מור:  	בתקופה שמיום תחילתו של חוק זה עד יום כ"ז באב התשפ"ד (31 באוגוסט 2024) יקראו את פקודת התעבורה [נוסח חדש]‏, כך שבסעיף 3(א1),במקום "ורשאי הוא להתנות את ההארכה בתנאים" יבוא "(בפסקה זו – תקופת ההארכה הראשונה), ולעניין רישיון רכב שבעליו זכאי לדחייה – לתקופות נוספות שלא יעלו במצטבר על 90 ימים מתום תקופת ההארכה הראשונה ובלבד שסך תקופות ההארכה לא יעלה במצטבר על 180 ימים, ורשאי הוא להתנות את ההארכה בתנאים או לקבוע סוגים מסוימים של זכאים לדחייה שההארכה תחול לגבי רישיון רכב בבעלותם; בפסקה זו, "זכאי לדחייה " – אדם המנוי בפסקה (2) להגדרה "זכאי לדחיית מועד בתקופה הקובעת השנייה" שבחוק דחיית מועדים (הוראת שעה – חרבות ברזל) (חוזה, פסק דין או תשלום לרשות), התשפ"ד–2023‏ "

דוד מור:    תחילה

דוד מור: 	2

דוד מור:  תחילתו של חוק זה ביום כ"ה בטבת התשפ"ד (6 בינואר 2024)

דוד מור:      כבוד היושב-ראש, אפנה לזה שיש לנו תחולה רטרואקטיבית של החוק החל מ-6

דוד מור: 1

דוד ביטן: אין בעיה

דוד ביטן:  בבקשה

נמרוד הגלילי: שלום, בצווים הראשונים זה כלל ארכה כוללת

נמרוד הגלילי:  בצווים שמתוקף הפקודה באו לאחר מכן, זה ניתן רק לאנשים זכאים

נמרוד הגלילי:  נוצר מצב שיש אנשי מילואים שיש להם רכב ליסינג, שמגיעים עם הרכב שלהם לנקודות כינוס, חברות הליסינג לא יכולות לקחת את הרכב שלהם למבחנים ולעשות להם מבחן כשירות למרות שהם רוצים, ואז יכול להיווצר מצב שאותו חייל מילואים, כשיוצא מהקו, יוצא מהרצועה או ממקום אחר, ורוצה לנסוע הביתה, יכול לנסוע עם רכב שהוא לא בתוקף

נמרוד הגלילי:  אין בעיה עם שוטר

נמרוד הגלילי:  החשש הוא חלילה שאם תקרה תאונה, חברות הביטוח יתנערו

שלום דנינו: נכון

שלום דנינו:  זה עשרות אלפים

נמרוד הגלילי: אנו מעריכים מבדיקה שעשינו, עד 1,500 כלי רכב של כל ענף הליסינג וההשכרה שנמצאים בשטח, בשיחות שקיימנו עכשיו, יכול להיות שהגדרת בעל רכב כוללת גם המחזיק בפועל ברכב כלומר גם המשתמש מתוקף הסכם השכירות

נמרוד הגלילי:  אם זה כולל את ההגדרה של בעל רכב – כי ההגדרה ניתנת רק לאנשים זכאים – זה רק בעל הרכב

נמרוד הגלילי:  חברת הליסינג היא לא

דוד ביטן: מה תשובתכם?     

דוד מור: לעניין זה נפנה להגדרת בעל בפקודת התעבורה שאומרת שבעל רכב זה גם לעניין רכב שיש עליו הסכם שכירות או הסכם מקח אגב שכירות או הסכם מכר, האדם המחזיק ברכב מכוח ההסכם

דוד מור:  אנו חושבים שהנוסח שאנו מביאים עכשיו נותן מענה לרכבים שמתוארים כאן, וממילא בסופו של דבר אנחנו כרגע דנים בסעיף מסמיך, ושיקול הדעת של השרה יהיה בהוצאת הצווים עצמם

שלום דנינו: אבל צריך לאפשר לה את כל האופציות להאריך, על בסיס החוק

דוד מור: הנוסח שמובא כרגע מאפשר- - -     

דוד ביטן: אנו מבקשים, שהשרה כשמוציאה את הצווים, שתיקח בחשבון את ההערה הזאת

דוד מור: בסדר

שלום דנינו: מה שאתם נוהגים למען הסר ספק - שזה יהיה באמת רשום

שלום דנינו:  והמגויסים, הרכבים המגויסים

דוד מור: לגבי הרכבים המגויסים, הביאו לתשומת ליבי את סעיף 43א(א) לחוק רישום ציוד לצבא ההגנה לישראל, שקובע שרשיון שניתן לפי דין לציוד וביום שעמד תוקפו לפקוע או בתוך שבעת הימים שלפני היום האמור היה ציוד מגויס לפי חוק זה, יראו אותו כאילו ממשיך לעמוד בתוקפו עד תום 14 ימים שלאחר המועד שבו הוחזר הציוד- -      

שלום דנינו: עד 14 יום אחרי

דוד מור: זה נותן כנראה מענה לסוגיה הזו

דוד ביטן: יופי

דוד ביטן:  אז אני מבקש שתצהיר לפרוטוקול שהשרה כשתיתן את הצו, תתייחס גם לליסינג

דוד מור: אני אומר במפורש כי זה נושא שעלה גם בדיונים הפנימיים שלנו לפני הדיון

דוד ביטן: בסדר

דוד ביטן:  בבקשה

אבהרם גלנצר: שלום, בהקשר לרכבים מגויסים, אנו במכוני הרישוי, במשך שבוע או שבועיים מבצעים רישוי לרכב מגויס, כשהצבא מביא אותו עם טופס רישון צבאי, אנו מבצעים לו את הרישוי

דוד ביטן: נהדר, אין ויכוח

דוד ביטן:  השאלה אם לא מבצעים

נעמה דניאל: עו"ד טמיר, מציעה שתסביר לוועדה, למה קבעתם את המועד של 31

נעמה דניאל: 8 ו-180 ימים

דוד מור: לגבי 31

דוד מור: 8, תוקפה של הוראת השעה שאנו מבקשים, זה נגזר מ-180 יום של הארכה של ההסמכה שאנו מבקשים של השרה, החל מ-29

דוד מור: 2 שזה תום תקופת הדחייה השנייה שקבועה בחוק לדחיית מועדים

דוד מור:  זה שישה חודשים מ-29

דוד מור: 2 מביא אותנו ל-31

דוד מור: 8

דוד מור:  לגבי 180 יום, אבקש להפנות תשומת הלב שחוק דחיית מועדים מקנה סמכות לשר הביטחון בהסכמת שר המשפטים ושר האוצר, בהתייעצות עם שר הפנים ובאישור ועדת החוץ והביטחון להאריך את תקופת הדחייה, כלומר 31 יום שהוארכו כרגע, המועד האחרון לתשלום לרשות, יכול להיות צו של שר הביטחון שיאריך את התקופה הזו בתקופה נוספת ולא היינו רוצים להגיע לתיקון חקיקה ראשית נוסף בתוך חודש ימים

דוד מור:  לכן לקחנו לעצמנו תקופה של שלושה חודשים נוספת

דוד ביטן: בזמנו הייתה ישיבה שקשורה למכוני רישוי, וביקשנו מכם לקיים שיח עם השלטון המקומי כדי לקדם פתרונות להגדלת מספר מכוני הרישוי או הפריסה שלהם

דוד ביטן:  יש התקדמות בעניין הזה? מנצל את ההזדמנות שאתם פה

דוד מור: הייתה לנו פגישה עם איגוד מכוני הרישוי

דוד מור:  אתה מדבר בעניין הרפורמה?     

דוד ביטן: כן

דוד מור: עם איגוד מכוני הרישוי נפגשנו

דוד מור:  עם מרכז השלטון המקומי למיטב ידיעתי עדיין לא

דוד ביטן: אז תיפגשו כי זה תלוי בהם, להגדיל את המקומות שאפשר יהיה להקים מכוני רישוי

שלום דנינו: אתה מכיר את הכותרת של הסוגיה הזו?     

דוד מור: כן

דוד ביטן: יש הערות? מי בעד לאשר את התקנות בתיקונים שהוקראו, את התיקון לפקודה?     הצבעה     בעד – פה אחד אושר

דוד ביטן: פה אחד

דוד ביטן:  החוק עבר

דוד ביטן:  מוכן לקריאה שנייה ושלישית

דוד ביטן:      תודה רבה, הישיבה נעולה